สวัสดีค่ะประจำเดือนไม่มาประมาณ4เดือนแล้วค่ะ (ไม่เคยมีเพศสัมพันธ์แต่อย่างใด) แต่ตอนหลังมานี้กินเยอะมาก น้ำหนักขึ้นเอาๆ แล้วก็มีความเครียดสะสมหลายเรื่องด้วยค่ะ อยากทราบว่าสาเหตุดังกล่าว ส่งผลกระทบต่อการมาของประจำเดือนมั๊ยคะ
สวัสดีค่ะ หากไม่เคยมีเพศสัมพันธ์ การที่ประจำเดือนไม่มานาน 4 เดือน ก็จะไม่ได้เกิดจากการตั้งครรภ์ โดยอาจเกิดจาก1. มีน้ำหนักตัวขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีกลุ่มอาการถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น5.รังไข่เสื่อมก่อนกำหนดสำหรับความเครียด ไม่ว่าจะเป็นความเครียดที่มีสาเหตุจากความคิดและจิตใจ หรือเป็นความเครียดที่เกิดกับทางร่างกาย (physiological stress) เช่น การผ่าตัด การเป็นไข้ติดเชื้อ การออกกำลังกายอย่างหักโหม การมีบาดแผลขนาดใหญ่ตามร่างกาย เป็นต้นจะส่งผลต่อระบบต่อมไร้ท่อที่หลั่งฮอร์โมนต่างๆ รวมถึงฮอร์โมนเพศ ทำให้รังไข่ทำงานผิดปกติไป การตกไข่ไม่เกิดขึ้น ประจำเดือนจึงไม่มาได้ แต่ก็มักจะเป็นเพียงไม่นาน ไม่น่านานหลายเดือนค่ะดังนั้น หากประจำเดือนยังคงไม่มา แนะนำควรไปพบสูติ-แพทย์เพื่อตรวจหาสาเหตุและรักษาค่ะ